**בולוניה 1909** הוא מועדון כדורגל איטלקי מהעיר בולוניה. המועדון משחק בסרייה א'. אצטדיון הבית של המועדון הוא רנאטו דאל'ארה, ותכולתו היא כ-31,000 מקומות.

המועדון נוסד ב-1909 כקבוצת כדורגל בשטחי אוסטריה, ושיחק בה עד שאיטליה כבשה בחזרה את שטח העיר במלחמת העולם הראשונה. לאחר מכן, הצטרף המועדון לליגה השישית המחוזית באיטליה.

היסטוריה
--------

תצלום קבוצתי של המועדון בעת עונת האליפות הראשונה ב-1924/1925
תצלום קבוצתי בעונת ה"סקודטו" האחרונה ב1963/1964
הסמל המועדון בעבר, מ-1992/1993 ועד 2018
### היסטוריה מוקדמת הצלחות ותארים

**מועדון הכדורגל בולוניה** הוקם על ידי אמיליו ארנשטיין, אוסטרי שהתעניין בכדורגל' בעת שהותו באוניברסיטאות של וינה ופראג. עוד לפני כן, הוא ואחיו הקימו את מועדון הכדורגל "הכוכב השחור" באוסטריה. בולוניה הוקמה ב-3 באוקטובר 1909, בצפון איטליה, בעיר בולוניה, ובעת ההקמה קרלו סנדוני היה הספונסר והמנהל הכללי של המועדון, לואי ראוץ' השווייצרי היה הנשיא, גואידו דלה ואלה סגן הנשיא, אנריקו פנגליה המזכיר, סרג'ו למפרונטי הקופאי ואמיליו ארנשטיין וליאון וינצ'נזי מונו להיות חברי המועצה של המועדון.

ב-20 במרץ 1910 שיחקה בולוניה את המשחק הראשון בהיסטוריה שלה' נגד וירטוס המקומית, שלבשה חולצות לבנות, ובולוניה הביסו את וירטוס 1–9. קבוצת הכדורגל הראשונה הורכבה מ: קוך, צ'יארה, פסראלי, ברגאגליה, גיואדו דלה ואלה, נאני, דונאטי, ראוך, ברנבאו, מצ'אנו וגראדי. את העונה הראשונה בילתה בולוניה בליגה המקומית תחת הנהגתו של אריגו גראדי כקפטן הקבוצה. בולוניה ניצחה בליגה שלה ועלתה לליגה שנקראה "קבוצת ונטו-אמיליאנו", בה שיחקה 4 עונות נוספות, וסיימה במקומות חמש ומעלה. בולוניה נכנסה לליגה הצפונית לפני שמשחקי הליגות הופסקו לחלוטין בגלל מלחמת העולם הראשונה.

אחרי המלחמה בולוניה החל שיפור מתמיד ביכולתה וההצלחות לא איחרו להגיע. בעונת 1919/1920 בולוניה העפילה לחצי הגמר של הליגה הצפונית באיטליה, ובעונה לאחר מכן, 1920/1921, הגיעה הקבוצה לגמר הליגה, שם הפסידה לפרו ורצ'לי 2-1. בעונת 1923/1924 הגיעה בולוניה פעם נוספת לגמר הליגה אבל הפסידה לגנואה וסיימה סגנית פעם נוספת.

בעונת 1924/1925 ההמתנה הגיעה לסיומה, ובולוניה זכתה באליפות הראשונה בהיסטוריה שלה לאחר שניצחה את גנואה בגמר הצפוני, ואת אלבה רומא 0–2 ו0–4 במשחקי הגמר. לאחר שהפסידה בגמר הצפון בעונה הבאה, וסיימה כסגניתה של טורינו בעונת 1926/1927, וחמישית ב-1927/1928, הצליחה לזכות באליפות פעם נוספת בעונת 1928/1929, לאחר שניצחה בגמר את טורינו החזקה, ששלטה בליגה באותה התקופה.

לאחר הקמת הסרייה א' בעונת 1929/1930, המשיכה להיצמד לצמרת כשסיימה במקומות שני ושלישי במספר עונות בתחילת שנות ה-30, ובכל מקרה בחצי העליון של הטבלה. ב-1935/1936 זכתה בולוניה באליפות איטליה השלישית שלה בהיסטוריה, לאחר שהקדימה את רומא בנקודה אחת בלבד בליגה. הקבוצה המשיכה ביכולתה הטובה וזכתה ב-3 אליפויות נוספות בעונות 1936/1937, 1938/1939 ו-1940/1941 לפני שמלחמת העולם השנייה עצרה את הליגה.

לאחר סיום המלחמה המועדון דעך ולא הצליח להתרומם בשנות ה-50 של המאה ה-20 ושנות ה-60 המוקדמות, אך כן הצליחה לשחזר את הצלחתו עוד פעם וזכה באליפות השביעית והאחרונה שלו עד היום, בעונת 1963/1964. הישג זה הביא את בולוניה להשתתף בעונת 1964/1965 בגביע אירופה לאלופות, אך הודחה בסיבוב המוקדם של התחרות על ידי אנדרלכט.

בשנות ה-70 זכתה הקבוצה בקופה איטליה פעמיים: ב-1970/1969 כשסיימה במקום הראשון בבית הגמר בגביע, וב-1974/1973 כשניצחה באופן דרמטי את פלרמו 4-3 בדו-קרב פנדלים אחרי תיקו 1-1 בתום 120 דקות.

### צניחה לליגות הנמוכות

בשנות ה-80 המועדון החל בהתדרדרות לליגות הנמוכות. בתחילת שנות ה-80 ירדה הקבוצה לליגה השנייה אחרי שהפסידה במאבק הישרדות לקליארי וגנואה ששרדו על חשבונה, וירד בעונה לאחר מכן לסרייה ג'. זו היתה ירידהמהירה של 2 ליגות ב-2 עונות בלבד. הקבוצה עלתה לליגה השנייה בעונה לאחר מכן. מעתה ואילך נאבקה הקבוצה על מקומה בסרייה א' כאשר הצליחה להעפיל בסוף שנות ה-80 לליגה הבכירה, אך ירדה בתחילת שנות ה-90 ואף התדרדרה פעם נוספת עד לסרייה ג'. בולוניה הצליחה לחזור עוד פעם לסרייה א' בסוף עונת 1995/1996. היא אף הצליחה לזכות בגמר גביע האינטרטוטו לשנת 1998 במשותף עם ולנסיה וורדר ברמן. המועדון הצליח להישאר בסרייה א' עד לעונת 2004/2005, עונה בה ירדה מהמקום ה-18 לסרייה ב' פעם נוספת.

### חוסר יציבות והישרדות בליגה הראשונה

עונה לאחר מכן הקבוצה עברה לבעלים חדש, כאשר ג'וזפה גזוני מכר את המועדון לאלפרדו קצולה, איש עסקים מקומי. הקבוצה החליפה מספר מאמנים ולא הצליחה להעפיל חזרה לסרייה א' עד לסיום עונת 2007/2008, בה סיימו ה"*rossoblù*" (האדומים-כחולים) במקום השני בסרייה ב' ועלו לליגה העליונה בהדרכתו של המאמן דניאל אריגוני. בקיץ 2008 ניהל הבעלים קצולה משא ומתן למכירת הקבוצה לקבוצת רכישה אמריקאית אבל המכירה בוטלה לבסוף, והמועדון נמכר לבסוף לקבוצת רוכשים מקומית בראשות פרנצ'סקה מנריני, שהפכה לאישה השנייה שהיא בעלי קבוצת כדורגל בסרייה א'. הקבוצה המשיכה להילחם על חייה בליגה בעונות הבאות ונאבקה גם בקשיים כלכליים של ראשי המועדון, ונמכרה לאיש העסקים הסרדינאי סרג'ו פורקדה ובהמשך ניצלה שוב מירידה.

ב-23 בדצמבר 2010 קבוצת המשקיעים "בולוניה 2010", בראשות הבנקאי ג'ובאני קונסורטה ואיש העסקים מאסימו זנאטי, רכשה את המועדון מפורקדה, לאחר שהלן לא העביר משכורות לעובדים והביא את המועדון לסף פשיטת רגל. זנאטי מונה לנשיא המועדון ביחד עם המוזיקאי האיטלקי, אוהד הקבוצה, ג'אני מורנדי, שמונה להיות נשיא של כבוד במועדון, אך כעבור 28 ימים זנאטי והמנכ"ל התפטרו בגלל אי הסכמות וההנהלה התחלפה בשנית, בזמן שהקבוצה דשדשה בליגה וסיימה בחלק התחתון של הסרייה א', אך עם זאת שרדה. בעונת 2013/2014 חוסר היציבות בהנהלת הקבוצה השפיע והיא ירדה שוב לסרייה ב' מהמקום אחד לפני האחרון. חוסר היציבות המשיך, והקבוצה החליפה שוב בעלים, כאשר קבוצה דרום אמריקאית בשם **"מועדון הכדורגל בולוניה 1909",** בראשות ג'ו טקופינה וג'ואי סאפוטו (בעלי הקבוצה מונטריאול אימפקט מה-MLS), לקחה את המועדון מידי אלבינו גואראלדי.

תחת ההנהלה החדשה, הקבוצה עלתה שוב לסרייה א' בסיום עונת 2014/2015.

בעונות הבאות ועד עונת 2023/24 שיחקה בולוניה בסרייה א', כאשר המקום הגבוה ביותר שתפסה היה מקום תשיעי, בעונת 2022/2023, והמקום הגרוע ביותר, המקום הארבעה-עשר, היה בעונת החזרה לסרייה א', עונת 2015/2016.

סגל הקבוצה
----------

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 3 | אוסטריהאוסטריה | מגן | שטפן פוש  |
| 5 | סרביהסרביה | בלם | מיהאליו איליץ'  |
| 5 | צרפתצרפת | מגן | אדמה סומאורו  |
| 6 | קרואטיהקרואטיה | קשר | ניקולה מורו  |
| 7 | איטליהאיטליה | חלוץ | ריקרדו אורסוליני  |
| 8 | שווייץשווייץ | קשר | רמו פרוילר  (בהשאלה מנוטינגהאם פורסט) |
| 9 | הולנדהולנד | חלוץ | ג'ושוע זירקזי  |
| 10 | שבדיהשבדיה | חלוץ | יספר קרלסון  |
| 11 | שווייץשווייץ | חלוץ | דן אנדוייה  |
| 15 | דנמרקדנמרק | מגן | ויקטור כריסטנסן  (בהשאלה מלסטר סיטי) |
| 16 | איטליהאיטליה | מגן | טומאסו קוראצה  |
| 17 | מרוקומרוקו | קשר | אוסאמה אל-עזוזי  |
| 18 | ארגנטינהארגנטינה | חלוץ | סנטיאגו קסטרו  |
| 19 | סקוטלנדסקוטלנד | קשר | לואיס פרגוסון  (קפטן) |

 |  | 

| מס' |  | עמדה | שם |
| --- | --- | --- | --- |
| 20 | שווייץשווייץ | קשר | מישל אייבישר  |
| 21 | דנמרקדנמרק | חלוץ | ינס אודרגד  (בהשאלה מא.ז. אלקמאר) |
| 22 | יווןיוון | מגן | חאראלמבוס ליקוגיאניס  |
| 23 | איטליהאיטליה | שוער | ניקולה בניוליני  |
| 26 | קולומביהקולומביה | בלם | ג'ון לוקומי  |
| 28 | פוליןפולין | שוער | לוקאש סקורופסקי  |
| 29 | איטליהאיטליה | בלם | לורנצו דה סילבסטרי  |
| 31 | הולנדהולנד | בלם | סאם בויקמה  |
| 33 | איטליהאיטליה | מגן | ריקרדו קלאפיורי  |
| 34 | איטליהאיטליה | שוער | פדריקו רבאליה  |
| 56 | בלגיהבלגיה | קשר | אלכסיס סאלמאקרס  (בהשאלה ממילאן) |
| 77 | הולנדהולנד | חלוץ | סידני ואן הוידונק  |
| 80 | איטליהאיטליה | קשר | ג'ובאני פביאן  |
| 82 | פוליןפולין | קשר | קצפר אורבנסקי  |

 |

הישגים
------

### הישגים מקומיים

* **סרייה א':**
	+ אליפויות (7): 1924/1925, 1928/1929, 1935/1936, 1936/1937, 1938/1939, 1940/1941, 1963/1964
* **הגביע האיטלקי:**
	+ זכייה (2): 1970/1969, 1974/1973

### הישגי שיא באירופה

* **גביע האינטרטוטו**:
	+ זכייה (1): 1998
	+ סגנות (1): 2002
* **גביע אירופה לאלופות**:
	+ סיבוב מוקדמות (1): 1964/1965
* **גביע אופ"א**:
	+ חצי גמר (1): 1998/1999
* **גביע אירופה למחזיקות גביע**:
	+ סיבוב ראשון (2): 1970/1971, 1974/1975

קישורים חיצוניים
----------------

ויקישיתוף מדיה וקבצים בנושא **בולוניה 1909** בוויקישיתוף
* 

* אתר האינטרנט הרשמי של בולוניה 1909 (באיטלקית ובאנגלית)
* בולוניה 1909, ברשת החברתית פייסבוק

* בולוניה 1909, ברשת החברתית אקס (טוויטר)

* בולוניה 1909, ברשת החברתית אינסטגרם

* בולוניה 1909, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| איטליהאיטליה ליגת העל האיטלקית, עונת 2023/2024 |
| --- |
| 

|  |
| --- |
| אודינזה • אטאלנטה • אינטר מילאנו • אמפולי • בולוניה • גנואה • הלאס ורונה • טורינו • יובנטוס • לאציו • לצ'ה מונצה • מילאן • נאפולי • סלרניטנה • ססואולו • פיורנטינה • פרוזינונה • קליארי • רומא |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2006403798
* WorldCat: lccn-no2008013324

 |